armvectores/hy_wikipedia_2023 huggingface dataset:
Տաբատ

Տաբատ (հոլ.՝ broek), շալվար (փոխառված է թուրքերենից), կամ վարտիք (lang-orv) արտահագուստ, որը ծածկում է մարմնի ստորին հատվածն ու երկու ոտքերը՝ առանձին-առանձին։
Դասական տարբերակով՝ տաբատը ներքևի հատվածում հասնում է ոտքի կոճին, կամ կրնկի վերին հատվածին։ Ավանդաբար ամրանում է գոտկատեղին, չնայած շատ ժամանակակից մոդելներ կարող են ունենալ ավելի ցածր դիրք և ամրանան կոնքի վրա։ Տաբատը մարմնի վրա ամրացվում է գոտիով կամ տաբատակալով։ Հաճախ ունենում է գրպաններ, որոնք փակվում են կոճակների, ճարմանդի կամ կոճակագամի օգնությամբ։


== Պատմություն ==
Տաբատի ամենահին հայտնաբերված նմուշը կարված է եղել Յանհայում (Yanghai, 42°48′–42°49′N, 89°39′–89°40′E)՝ Տուրֆան օազիսից ոչ հեռու (Չինաստանից հյուսիս արևմուտք)։ Երկու գերեզմանոցում հայտնաբերվել են բրդե տաբատներ՝ մոտ 3000 տարեկան (թվագրումը՝ համաձայն ռադիոածխածնային վերլուծության՝ մ.թ.ա. 13-10-րդ դարեր)։ Ենթադրվում է, որ տաբատների հայտնվելը պայմանավորված է եղել ձի հեծնելու հետ (մերկ ոտքերով ձի հեծնելն անհարմար է եղել)։
Հին հույները և հին հռոմեացիները, որպես կանոն, տաբատ չեն կրել (հին հույները կրել են հիմատիոն, իսկ հռոմեացիները՝ տոգա)։ Նրանք տաբատին վերաբերել են՝ որպես բարբարոսներին բնորոշ հանդերձանք, քանի որ պարսիկները կրել են շալվարներ (պարսկերեն՝ شلوار):
Պյոտր Կոմեստորը «Սխոլաստիկ  պատմության» մեջ (1173), որը երկար տարիներ հրեական համալսարաններում ուսումնական նյութ է եղել, նկարագրել է Բաբելոնի թագուհու՝ Շամիրամի տաբատը։ Այս կարծիքին են նաև 12-13-րդ դարերի Արևմտյան Եվրոպայի այլ հեղինակներ (Ռոդրիգո Հիմենես դը Ռադա, Սալիմբենե Պարմսկի,Լուկա Տույսկի և այլք)։


== Ստուգաբանություն ==
«Շալվար» բառը ռուսերենում ավելի վաղ է հայտնվել, քան «տաբատը»։ Այն թուրքական ծագում ունի (ըշտան, išton): Թուրքերեն այդ բառը նշանակում է փոխան կամ ոտաշոր։
Սկզբում նավաստիների ամեն ոտքի տաբատն առանձին է եղել, դրա համար էլ շատ լեզուներում այս հագուստի անվանումը կրող գոյականը հոգնակիով է նշվում։ Տաբատը հանդիսացել է նաև սոցիալական կարգավիճակի բաղադրիչ, բացի պալատականներից, այն կրել են նաև բարձր արիստոկրատիայի ներկայացուցիչները։


== Պատկերասրահ ==

		
		
		
		
		


== Գրականության մեջ ==


== Տես նաև ==
Ջինս


== Ծանոթագրություններ ==


== Արտաքին հղումներ ==
Брюки. История возникновения штанов
Брюки. Из истории Archived 2019-12-05 at the Wayback Machine.
Պուռունլու

Պուռունլու, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Վոլֆգանգ Պետրիչ

Վոլֆգանգ Պետրիչ (գերմ.՝ Wolfgang Petritsch,օգոստոսի 26, 1947(1947-08-26), Կլագենֆուրտ, Ավստրիա), ավստրիացի դիվանագետ և քաղաքական գործիչ, Ավստրիայի սոցիալ-դեմոկրատական կուսակցության (ՍԴՀԿ) անդամ։


== Կենսագրություն ==
Ծագումով սլովենացի է, ծնունդով՝ Կարինթիաից։ Վիեննայի համալսարանում սովորել է պատմություն, գերմանական բանասիրություն, քաղաքագիտություն և իրավունք։ 1972 թվականին ստացել է դոկտորական աստիճան։ Եղել է Ավստրիայի վարչապետի գրասենյակի նախկին ղեկավարը, 1977-1983 թվականներին եղել է Ավստրիայի դաշնային կանցլեր Բրունո Կրայսկիի քարտուղարը։
Ավստրիայի արտաքին գործերի նախարարության խորհրդական։
Եվրոպական միության գլխավոր բանակցող և հատուկ ներկայացուցիչ՝ Ռամբույեում Կոսովոյի ապագայի վերաբերյալ կոնֆերանսում։ Ծառայել է որպես դիվանագետ Փարիզում և Նյու Յորքում։
1997-1999 թվականներին Բելգրադում եղել է Ավստրիայի դեսպան (Հարավսլավիայի Միութենական Հանրապետություն)։
1997-2002 թվականներին Բոսնիայում և Հերցեգովինայում եղել է միջազգային հանրության գերագույն ներկայացուցիչը։ Կյանքի է կոչել Դեյտոնյան համաձայնագիրը։
2002 թվականի խորհրդարանական ընտրություններին մասնակցել է Սոցիալ-դեմոկրատական կուսակցության կազմում որպես հեռանկարային թեկնածու արտաքին գործերի նախարարի պաշտոնում։
2003-2008 թվականներին Ժնևում եղել է Ավստրիայի՝ ՄԱԿ-ում մշտական ներկայացուցիչը։
Ավելի ուշ՝ մինչև 2013 թվականը տնտեսական համագործակցության և զարգացման կազմակերպությունում աշխատել է որպես Ավստրիայի դեսպան։
Այնուհետև դարձել է Հարվարդի համալսարանի աշխատակից։
Վերջին տարիներին Եվրոպական մշակութային հիմնադրամում ծառայում է որպես խորհրդի նախագահ և Ավստրիայի հիմնադրամի Մարշալի ծրագրի նախագահ։
Համարվում է Հարավարևելյան Եվրոպայի արտաքին քաղաքականության փորձագետ։
Նա մի քանի գրքերի հեղինակ կամ համահեղինակ է, այդ թվում են՝ «Բոսնիա և Հերցեգովինա։ Եվրոպայում Դեյտոնից» և «Երկար ճանապարհ դեպի խաղաղություն։ Կոսովոն և միջազգային հանրությունը», գրել է Ավստրիայի դաշնային կանցլեր Բրունո Կրայսկու կենսագրությունը։


== Պարգևներ ==
Մարիետայի և Ֆրիդրիխ Թորբերգի անվան մեդալ (2002)


== Ծանոթագրություններ ==


== Արտաքին հղումներ ==
Վոլֆգանգ Պետրիչ
Կուբդարի

Կուբդարի՝ (վրաց.՝ კუბდარი) լցոնված հացով վրացական ազգային ուտեստ։
Թույլ բարձրացող թթխմոր հաց։


== Բաղադրություն ==
Լցոնը պարունակում է ոչխարի, այծի կամ խոզի մսի կտորներ, պարունակում է վրացական համեմունքներ, սոխ և ծիրան։


== Խմորի բաղադրություն ==
1 կգ ալյուր
15-20 գրամ խմորիչ
120 մլ կաթ կամ ջուր
50 մլ ձեթ
1 թեյի գդալ աղ
2 ձվի դեղնուց


== Ծանոթագրություններ ==
Սովորական դրախտապան

Սովորական դրախտապան (լատ.՝ Emberiza citrinella), դրախտապանների ընտանիքի թռչուն։ Ձմեռող է, տարածված։


== Արտաքին կառուցվածք ==
Մարմնի երկարությունը 16-16,5 սմ է, թևերի բացվածքը՝ 23-29,5 սմ։ Արուի գլուխը դեղին է՝ մուգ շերտերով, գոտկատեղը, կուրծքը և մարմնի կողքերը՝ դարչնագույն-շիկակարմիր, մարմինը ներքևից՝ դեղնավուն։ Էգը շատ ավելի խամրած է, մարմինը ներքևից ու վերևից՝ ավելի խայտավոր։


== Կենսակերպ ==
Հաճախ սերինոսների հետ սովորական դրախտապանները կազմում են խառը երամներ։
Բնակվում է թփուտածածկ, չոր, բաց տարածություններում։ Սնվում է սերմերով, անողնաշարավորներով։ Տարածված է Հայաստանի կիսաանապատներից անտառային գոտի։ Ձմեռում է հուլիսի 3-րդ տասնօրյակից հաջորդ տարվա մարտի վերջը։ Դեղինի ու շիկակարմրագույնի համադրությամբ փետրածածկով որոշակի գեղագիտ արժեք է ներկայացնում։ Ընտելանում է անազատ պայմաններին։
Հմայակ Գրիգորյան (այլ կիրառումներ)

Հմայակ Գրիգորյան անունը կարող է վերաբերել.

Հմայակ Գրիգորյան, վնասվածքաբան-օրթոպեդ։
Հմայակ Գրիգորյան, նկարիչ-ձևավորող։
Մանոյլին

Մանոյլին (ռուս.՝ Манойлин), գյուղ Ռուսաստանի Վոլգոգրադի մարզի Կլետսկի շրջանի կազմում։
Բնակչությունը 2002 թվականին գրանցված տվյալներով կազմում էր 810 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռետել

Ռետել (ֆր.՝ Rethel), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2012 թվականի դրությամբ կազմում է 7724 մարդ, բնակչության խտությունը` 415.72 մարդ/կմ²։ Բնակավայրը զբաղեցնում է 18.58 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 39 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4881 աշխատունակ (15-64 տարեկան) բնակիչ, որոնցից ակտիվ էին 3371-ը, իսկ ոչ ակտիվները` 1510։ Ակտիվության ցուցանիշը կազմում է 69,1 %։ 3371 աշխատունակ մարդկանցից աշխատել է 2881 անձ (1573 տղամարդ և 1308 կին)։ Գործազուրկ են եղել 490 անձ (217 տղամարդ և 273 կին)։ 1510 անաշխատունակներից 468-ը եղել են աշակերտներ կամ ուսանողներ, 432-ը` թոշակառուներ, իսկ 610-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
104 (թիվ)

104 (հարյուր չորս), բնական թիվ, որը գտնվում է 103-ի և 105-ի միջև։


== Մաթեմատիկայում ==
104-ը զույգ թիվ է։
104 թվի թվանշանների գումարը հավասար է 5-ի։


== Աստղագիտության մեջ ==
M104 - Կույսի համաստեղությունում գտնվող պարուրաձև գալակտիկա


== Գիտության մեջ ==
Ռեզերֆորդիումի ատոմային համարը


== Տեխնիկայում ==
Ту-104 - առաջին խորհրդային և աշխարհում երրորդ ռեակտիվ մարդատար ինքնաթիռը։
Peugeot 104 - 1972 - 1988 թվականներին արտադրված ավտոմեքենա։
МАЗ-104 - քաղաքային ավտոբուս։
F-104 - ամերիկյան կործանիչ։
U-104 - գերմանական սուզանավ։
PZL-104 Wilga - լեհական ինքնաթիռ։


== Այլ ոլորտներում ==
104 թ., մ.թ.ա. 104 թ.
Տարվա 104-րդ օրը ապրիլի 14-ն է (նահանջ տարիներին՝ ապրիլի 13-ը)
ASCII-ում «h» տառի կոդը
Ջերմաէլեկտրական սարք

Ջերմաէլեկտրական սարք՝ չափիչ, ջերմաստիճանը, էլեկտրական հոսանքի ուժը, ավելի սակավ՝ լարումն ու հզորությունը չափող սարք։ Իրենից ներկայացնում է մագնիսաէլեկտրական չափիչ սարքի զուգակցում մեկ կամ մի քանի ջերմափոխակերպիչների հետ։


== Կառուցվածք ==
Ջերմափոխակերպիչը բաղկացած է մեկ (կամ մի քանի) ջերմազույգից և տաքացուցիչից, որով անցնում է չափվող հոսանքը։ Տաքացուցիչից անջատվող ջերմության ազդեցության տակ ջերմազույգերի ազատ ծայրերի միջև առաջանում է ջերմային էլշու, որը չափվում է մագնիսաէլեկտրական չափիչ սարքով։
Ջերմափոխտկերպիչների չափման սահմանները ընդլայնելու համար կիրառում են հոսանքի բարձրհաճախային չափիչ տրանսֆորմատորներ։ Ջերմաէլեկտրական սարք ապահովում է չափումների համեմատաբար բարձր ճշգրտություն հաճախականությունների լայն տիրույթում և ցուցմունքների անկախությունը՝ տաքացուցիչով անցնող հոսանքի կորի ձևից։


== Թերություններ ==
Ջերմաէլեկտրական սարքերի հիմնական թերություններն են՝ ցուցմունքների կախվածությունը շրջապատող միջավայրի ջերմաստիճանից, սեփական կարիքների համար էներգիայի զգալի ծախսը, մեծ գերբեռնվածքների (1,5 անգամից ոչ ավելի) անթույլատրելիությունը։


== Կիրառում ==
Կիրառվում է գլխավորապես փոփոխական հոսանքի ուժի գործող արժեքի (մի քանի մկա-ից մինչե մի քանի տասնյակ ա) չափման համար՝ մի քանի տասնյակ հց-ից մինչև մի քանի հարյուր Մհց հաճախականությունների տիրույթում, 1-5% սխալանքով։
Գրենադայի ֆուտբոլի ազգային հավաքական

Գրենադայի ֆուտբոլի ազգային հավաքականը ներկայացնում է Գրենադան ֆուտբոլի միջազգային մրցաշարերում և առանձին հանդիպումներում։ Գրենադայի հավաքականը ոչ մի անգամ չի որակավորվել աշխարհի առաջնությանը, երկու անգամ (2009, 2011) մասնակցել է ԿՈՆԿԱԿԱՖ-ի ոսկե գավաթի եզրափակիչ փուլին, իսկ կարիբյան գավաթի խաղարկություններում երկու անգամ զբաղեցրել է երկրորդ տեղը (1989, 2008)։


== Աշխարհի առաջնություն ==
1930-1978 - չի խաղացել
1982 - չի որակավորվել
1986 - հրաժարվել է մասնակցությունից
1990-1994 - չի խաղացել
1998-2010 - չի որակավորվել


== ԿՈՆԿԱԿԱՖ-ի առաջնություն և ոսկե գավաթ ==
1963-1977 - չի խաղացել
1981 - չի որակավորվել
1985 - հրաժարվել է մասնակցությունից
1989-1991 - չի խաղացել
1993-2007 - չի որակավորվել
2009 - խմբային փուլ
2011 - խմբային փուլ


== Ծանոթագրություններ ==


== Արտաքին հղումներ ==
Գրենադայի ֆուտբոլի ֆեդերացիայի պաշտոնական կայք Archived 2011-07-21 at the Wayback Machine.
Հիքսոսներ

Հիքսոսներ (երբեմն՝ հյուքսոսներ), Առաջավոր Ասիայից սերող մի ցեղը, որը մ.թ.ա. 17-րդ դարում գրավել են Ներքին Եգիպտոսը և հետագայում՝ մ.թ.ա. 16-րդ դարում հիմնել են XV և XVI դինաստիաները։
Եգիպտերեն « Հիքսոս» անունը, որն սկզբնապես նշանակել է «օտար թագավորներ» («հովիվների կառավարիչներ», նաև «հովիվներ»), հետագայում տրվել է այդ ցեղերի ամբողջ խմբին։ Հիքսոսների էթնիկական բուն անունը հայ է։ Դատելով հիքսոսների մոտ նկատվող սեմական և հայ-խուռիական անուններից, նրանց էթնիկական կազմը խայտաբղետ էր։ Մ.թ.ա. մոտ 1700-ին Առաջավոր Ասիայից ներխուժել են Եգիպտոս, հաստատվել Ստորին Եգիպտոսում, հիմնել XV և XVI դինաստիաները և Ավարիս մայրաքաղաքը։ Հին Եգիպտոսում ամենամեծ հզորության հասել են Հիան թագավորի ժամանակ (մ.թ.ա. XVII դ.)։ Նրանք առաջին անգամ Եգիպտոս ներմուծել են ձի և անվավոր փոխադրամիջոց, պարզեցրել եգիպտական գիրը՝ ստեղծելով զուտ այբբենական գիր։ Մ.թ.ա. XVI դ. սկսվել է եգիպտացիների ազատագրական շարժումն ընդդեմ հիքսոսների։ Այդ պայքարն ավարտել է փարավոն Ցահմոս I (մ.թ.ա. 1584—1559), որը գրավել է Ավարիսը։ Հիքսոսների մնացորդները նահանջել են Պաղեստին, և նրանց հետագա ճակատագրի վերաբերյալ հիշատակություն չկա։
Էրուլա

Էրուլա (իտալերեն՝ Erula)՝ կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 807 մարդ (2008 թվականի տվյալով), բնակչության խտությունը կազմում է 20 մարդ/կմ²։ Զբաղեցնում է 40 կմ² տարածք, փոստային ինդեքս՝ 7030, հեռախոսային կոդ՝ 079:


== Ժողովրդագրություն ==
Բնակչություն դինամիկան


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Երիտասարդություն (հեռուստասերիալ)

«Երիտասարդություն» (կորեերեն՝ 유스, անգլ.՝ Youth), սպասվող հարավկորեական հեռուստասերիալ, որը հիմնված է BTS-ի աշխարհի վրա։ Գլխավոր դերերում են՝ Սո Ջի Հունը, Նո Չոն Հյունը, Ան Ջի Հոն, Սո Յոն Ջոն, Քիմ Յուն Վուն, Չոն Ու Ջինը և Չոն Ջին Սոն։ Թողարկումը նախատեսվում է 2021 թվականին։


== Սինոփսիս ==
«Հեռուստասերիալը ծավալելու է սյուժետային գիծը, որը երկրպագուները տեսել են BTS-ի երաժշտական տեսահոլովակներում և «Փրկիր ինձ» վեբտունում։ Պատմությունը սկսվում է Սոկ Ջինի և այլ վեց տղաների հանդիպումից։ Նա իմանում է, որ նրանցից յուրաքանչյուրը իր անձնական խնդիրներն ունի և նրանք միասին սովորում են հաղթահարել դրանք»։


== Դերասանական կազմ ==

Կերպարները խմբի յոթ անդամների ալտեր էգոներն են և յուրաքանյուրը ներկայացված է իր իրական անունով։

Սո Ջի Հուն՝ Կիմ Սոկ Ջին
Նո Չոն Հյուն՝ Մին Յուն Գի
Ան Ջի Հո՝ Չոն Հոսոկ
Սո Յոն Ջո՝ Կիմ Նամ Ջուն
Քիմ Յուն Վու՝ Փաք Ջի Մին
Չոն Ու Ջին՝ Քիմ Թեհյոն
Չոն Ջին Սո՝ Չոն Չոնգուկ


== Արտադրություն ==


=== Զարգացում ===
2019 թվականի օգոստոսի 21-ին Big Hit Entertainment-ի հիմնադիր և գործադիր տնօրեն Բան Շի Հյոկը հայտարարել է, որ BTS-ի դեբյուտային օրերի վրա հիմնված դրաման գտնվում է արտադրության սկզբնական փուլում և թողարկվելու է 2020 թվականի երկրորդ մասում՝ որպես BTS-ի աշխարհի մի մաս։ Հեռուստասերիալի համատեղ պրոդյուսերն է Chorokbaem Media-ն։ Սկբում հեռուստասերիալն անվանվել է «Կապույտ երկինք» (կորեերեն՝ 푸른 하늘, անգլ.՝ Blue Sky), սակայն հետագայում սերիալի անվանումը փոխվել է «Երիտասարդություն»-ով։


=== Քասթինգ ===
2020 թվականի հունիսի 17-ին հաղորդվել է, որ պրոդյուսերական ընկերությունները գտնվում էին գլխավոր և երկրորդական դերասանների քասթինգի գործընթացում և որ հիմնական կազմը բաղկացած է լինելու նորեկ դերասաններով։ Հոկտեմբերի 19-ին հայտարարվել է, որ Սո Ջի Հունը, Նո Չոն Հյունը, Ան Ջի Հոն, Սո Յոն Ջոն, Քիմ Յուն Վուն, Չոն Ու Ջինը և Չոն Ջին Սոն նկարահանվելու են հեռուստասերիալում։


== Թողարկում ==
Հեռուստասերիալը նախատեսվում է թողարկել 2021 թվականին։


== Ծանոթագրություններ ==


== Արտաքին հղումներ ==
Վարնա (հինդուիզմ)

Անվան այլ կիրառումների համար տե՛ս՝ Վարնա (այլ կիրառումներ)Վարնա (սանսկրիտ. բառացի՝ որակ, կարգ, ստորոգություն), տերմին հին Հնդկաստանի չորս հիմնական խավերը նշելու համար։
Առաջին երեք վարնաները՝ բրահմաններ (քրմեր), քշատրիներ (զինվորներ), վայշիներ (համայնքի շարքային անդամներ), երևան են եկել սոցիալիական անհավասարության առաջացման հետևանքով, իսկ չորրորդը՝ շուդրաների (ծառաների) վարնան՝ ստրկատիրական հարաբերությունների ձևավորման ժամանակաշրջանում։ Շուդրաների վարնան առաջին երեք վարնաների համեմատ անիրավահավասար էր և ստորադաս։ Որևէ վարնային պատկանելը որոշվում էր ծնունդով։ Տարբեր վարնաների ներկայացուցիչների միջև ամուսնությունն արգելված էր։ Վարնաների համակարգը հին Հնդկաստանում օգտագործվել է գաղափարապես հիմնավորելու սոցիալիական տարբերությունները։ Մ․թ․ա․ մոտ I հազարամյակի կեսից սկսվել է վարնաների համակարգը կաստաների համակարգի վերածվելու ընթացքը։
Կանցախ

Կանցախ  (գերմ.՝ Kanzach), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 464 մարդ (ըստ 2010 թվականի դեկտեմբերի 31-ի) ։ Տարածքը կազմում է 11,20 կմ²։ Պաշտոնական կոդ՝ 08 4 25 064։


== Ծանոթագրություններ ==
(15820) 1994 TB

(15820) 1994 TB, աստերոիդ աստերոիդների հիմնական գոտում։ Այս աստերոիդը հայտնաբերվել է 1994 թվականի հոկտեմբերի 2-ին, աստղագետներ Դևիդ Ջուիտի և Ջուն Չենի կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(15820) 1994 TB աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դմինիչի

Դմինիչի (ռուս.՝ Дмыничи), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 107 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սորոկինսկի շրջան (Տյումենի մարզ)

Սորոկինսկի շրջան (ռուս.՝ Сорокинский район), մունիցիպալ շրջան Ռուսաստանի Դաշնության Տյումենի մարզում։
Ստեղծվել է 1923 թվականին։ Վարչական կենտրոնը՝ Բոլշոե Սորոկինո։


== Աշխարհագրություն ==
Շրջանի տարածքի մակերեսը կազմում է 2700 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 10052 մարդ։ Բնակչության խտությունը կազմում էր 3,72 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կաչկարսկոե

Կաչկարսկոե (ուկրաիներեն՝ Качкарське), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Կաչկարսկոե գյուղում բնակվում էր 351 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1392) Պիեր

(1392) Պիեր (անգլ.՝ Pierre), աստերոիդ աստերոիդների հիմնական գոտում։ Հայտնաբերվել է 1936 թվականի մարտի 16-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,609075 ա. մ., առավելագույնը մոտենում է 2,0853 ա. մ. հեռավորության վրա և հեռանում 3,1329 ա. մ.։ Արեգակի շուրջ մեկ ամբողջական պտույտ է կատարում 1539,32 երկրային օրվա ընթացքում, իր ուղեծրով շարժվելով միջինում 0,23387 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,26° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1392) Պիեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իմ լավագույն ընկերը՝ Իոսիֆի որդի գեներալ Վասիլին

«Իմ լավագույն ընկերը՝ Իոսիֆի որդի գեներալ Վասիլին» (ռուս.՝ «Мой лучший друг — генерал Василий, сын Иосифа»), 1991 թվականի խորհրդային գեղարվեստական ֆիլմ, որը նկարահանել է ռեժիսոր Վիկտոր Սադովսկին «Լենֆիլմ» կինոստուդիայում։
Ենթավերնագիր՝ «Տեսարաններ դեռ թերզարգացած սոցիալիզմի ժամանակներից» (ռուս.՝ Сцены времён ещё неразвитого социализма):
Պատմական ֆիլմ է հայտնի մարզիկ Վսեվոլոդ Բոբրովի ճակատագրի մասին, որը ճակատագրի բերումով դարձել է առաջնորդի որդու՝ ավիացիոն զորահրամանատար Վասիլի Ստալինի ֆավորիտը։ Ֆիլմի հիմքում փաստեր են ԽՍՀՄ ֆուտբոլի և հոկեյի հավաքականների լեգենդար ավագի իրական կենսագրությունից։


== Սյուժե ==
Ֆիլմի սյուժեն կառուցված է որպես Վսեվոլոդ Բագրովի հիշողությունները Կազանի թիմի հետ մոսկովյան վետերանների ֆուտբոլային ընկերական հանդիպման ժամանակ։
Սպորտի մեծ սիրահար, գեներալ-լեյտենանտ Վասիլի Ստալինը նկատել է երիտասրադ, խոստումնալից Վսեվոլոդ Բագրովին (Բոբրով)։ Մարզիկի տաղանդն ու հանդգնությունը դուր են գալիս Իոսիֆ Ստալինի որդուն։ Շուտով Վսեվոլոդը դառնում է խորհրդային մեծագույն ֆուտբոլիստ և հոկեյիստ, նրա անունը բոլորի շուրթերին էր, և նրա կողքին միշտ մնում էր Վասիլի Ստալինը՝ այն մարդը, որն իրեն համարում էր իր ընկերը և հավատում էր նրա ուժերին։ Ոչ ոքի չէր շրջանցում գեներալի զայրույթը, բացի Բագրովից։ Բայց Ստալինի մահվանից հետո փոխվում է նրա որդու կյանքը։


== Դերերում ==
Բորիս Շչերբակով – Վսևոլոդ Բագրով (նախատիպ՝ Վսևոլոդ Բոբրով)
Վլադիմիր Ստեկլով – Վասիլի Ստալին
Անդրեյ Բոլտնև – մայոր / փոխգնդապետ Աստաֆև
Իրինա Մալիշևա – Նինել
Անդրեյ Տոլուբեև – Տոլիկ Շուստրով (ենթադրաբար, Վլադիմիր Դեմինը ԿԲԿՏ-ից)
Իգոր Գորբաչով – պրոֆեսոր Սերեբրովսկի
Պյոտր Շելոխոնով – գնդապետ Սավինիխ
Իգոր Եֆիմով – գեներալ
Անատոլի Ռուդակով
Գեորգի Շտիլ – գնդապետ 
Յան Յանակիև – Լավրենտի Բերիա
Էռնստ Ռոմանով – գնդապետ Յարցև


== Էպիզոդներում ==
Միխայիլ Դևյատկին - հարևան
Եվգենի Բարկով - հարևան
Ալեքսանդր Բերդա - հարևան
Վալենտինա Կովել - հարևանուհի
Ալեքսեյ Կրասնոպոլսկի - ռազմաօդային ուժերի գնդապետ
Ալեքսեյ Վանին


== Նկարահանող խումբ ==
Ռեժիսոր՝ Վիկտոր Սադովսկի
Սցենարի հեղինակներ՝ Վալենտին Եժով, Նատալյա Գոտովցևա, Պավել Կոտորոբայ, Վիկտոր Սադովսկու մասնակցությամբ
Օպերատոր՝ Վադիմ Գրամմատիկով
Կոմպոզիտոր՝ Վլադլեն Չիստյակով


== Տես նաև ==
«Յակովը՝ Ստալինի որդին»


== Ծանոթագրություններ ==


== Արտաքին հղումներ ==
«Իմ լավագույն ընկերը՝ Իոսիֆի որդի գեներալ Վասիլին» ֆիլմը IMDb կայքում
Օլխովշչինա (գյուղ, Պոլտավայի շրջան)

Օլխովշչինա (ուկրաիներեն՝ Вільхівщина), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Օլխովշչինա գյուղում բնակվում էր 67 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շելանի

Շելանի (ռուս.՝ Шеланы, բաշկիրերեն՝ Шыланны), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լամբդա կետ

Լամբդա կետը այն ջերմաստիճանն է (մոտ 2,17 Կ), որից ներքև նորմալ հեղուկ հելիում I-ը փոխակերպվում է գերհոսուն հելիում II-ի։ Գոյություն ունեն ստորին և վերին լամբդա կետեր՝ համապատասխանաբար 2.172 Կ, 0.0497 մթն և 1.76 Կ, 29.8 մթն մեծություններով։
Անվանումը գալիս է այն փաստից, որ տրված ճնշման դեպքում ջերմաստիճանից տեսակարար ջերմունակության կախումը պատկերող կորը հիշեցնում է հունարեն լամբդա (λ) տառը։ Ջերմաստիճանը լամբդա-կետին մոտենալուն զուգընթաց տեսակարար ջերմունակությունը ձգտում է անվերջության։


== Ծանոթագրություններ ==


== Արտաքին հղումներ ==
Ի՞նչ է գերհոսունությունը Archived 2013-09-27 at the Wayback Machine. (անգլերեն)
Շավարշ Թորիկյան

Շավարշ Թորիկյան (1926, Բեյրութ, Լիբանան - 1990, Բեյրութ, Լիբանան), իրավաբան, միջազգային իրավունքի մասնագետ (ԱՄՆ)։


== Կենսագրություն ==
Կրթությունը ստացել է Լոնդոնի և Օքսֆորդի համալսարաններում։ Դասախոսել է Բեյրութի ամերիկյան համալսարանում։ Լիբանանում եղել է պետական բարձր պաշտոնյա, Քուվեյթում՝ կառավարության խորհրդական, ՄԱԿ-ի տարբեր հանձնաժողովներում՝ միջազգային իրավունքի խորհրդատու, Լավեռնի ամերիկահայ քոլեջում՝ ամբիոնի վարիչ։ 1965-1970 թվականներին՝ Լիբանանի Հայ դատի հանձնախմբի, 1974-1978 թվականներին՝ Հայ դատի կենտրոնական մարմնի նախագահ։ 1975 թվականին որպես միջազգային իրավունքի փորձագետ և Եկեղեցիների համաշխարհային խորհրդի ներկայացուցիչ՝ մասնակցել է ՄԱԿ-ի Մարդու իրավունքների հանձնաժողովում ցեղասպանության կանխման և դրա համար պատժի վերաբերյալ զեկուցման քննարկմանը և նշել, որ Օսմանյան կայսրությունում հայերի կոտորածը «20-րդ դարում ցեղասպանության առաջին դեպքն է»։ «Հայկական հարցը և միջազգային իրավունքը» (1973, անգլերեն) աշխատության մեջ հայերի ցեղասպանությունը դիտելով որպես թուրքական կառավարության կողմից կազմակերպված կանխամտածված հանցագործություն, Թորիկյանը նշել է, որ ՄԱԿ-ի 1948 թվականի Կոնվենցիան անկասկած կիրառելի է 1915-1923 թվականների հայերի ոչնչացման փաստի նկատմամբ, տվել է թուրքական կառավարողների գործած հանցանքների նկատմամբ վաղեմության ժամկետի անկիրառելիության իրավական վերլուծությունը, ինչպես նաև հիմնավորել սփյուռքահայերի պահանջների արդարացիությունը Արևմտյան Հայաստանի նկատմամբ։


== Երկեր ==
The Armenian Qauestion and International Law, 2ndl, La Verna, California, 1988.
Թորիկյան Շ., Հայկական հարցը և միջազգային իրավունքը, անգլերեն, 1973։


== Ծանոթագրություններ ==
Աբել Մխիթարյան

Աբել Մխիթարյան (1804, Վաղարշապատ, Ղաջարական Պարսկաստան - 1873, Վաղարշապատ, Երևանի նահանգ, Կովկասի փոխարքայություն, Ռուսական կայսրություն), հայագետ-պատմաբան, թարգմանիչ (հունարենից)։


== Կյանք և գործունեություն ==
Սովորել է Էջմիածնի ժառանգավորաց վարժարանում, ապա դարձել միաբանության անդամ, վարել հոգևոր ու կրթական պաշտոններ։ Եղել է Տրապիզոնի հոգևոր առաջնորդը, հիմնել «Թանգարան Հայկազյան» ընկերությունը։ Պաշտոնավարել է նաև Կոստանդնուպոլսում։
Աշխատակցել է «Կռունկ Հայոց աշխարհին», «Բանասեր», «Արարատ» և այլ պարբերականների։ Առանձին գրքերով հրատարակել է «Ճանապարհորդություն յԱնի» (1855), «Պատմություն մենաստանին Հառիճո ի Շիրակ» (1856), «Վեպ գաղթականության հայոց Տրապիզոնու» (1857), «Անուշավան ի գերեվարս» (1860), «Ճանապարհորդություն ի Դավրեժ» (1861), «Վաղարշապատ քաղաքամայր Հայաստանի» (1874) և այլ գործեր։


== Մատենագիտություն ==


=== Գրքեր ===
Ճանապարհորդութիւն յԱնի (1855)
Պատմութիւն մենաստանին Հառիճոյ ի Շիրակ (1856)
Վէպ գաղթականութեան հայոց Տրապիզոնու (1857)
Անուշաւան ի գերեւարս» (1860)
Ճանապարհորդութիւն ի Դավրէժ (1861)
Հայոց ազգի քաղաքական վիճակը միջին դարերէն (1862)
Պատմութիւն ժողովոց Հայաստանեայց եկեղեցւոյ... (1874)
Վաղարշապատ քաղաքամայր Հայաստանի... (1874)
Կաթուղիկէ Մայր եկեղեցի Վաղարշապատայ... (1875)


=== Մամուլ ===


=== Թարգմանություններ ===
Եզովպոս, Խոհարար եւ շուն; Նապաստակք եւ գորտք; Բու եւ գիշերահաւ; Աղուէս եւ շուն; Ոչխար եւ շուն։ «Արշալոյս Արարատեան», 1851, № 388:


== Ծանոթագրություններ ==
Իսլամլար

Իսլամլար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ամբուր

Ամբուր, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից հարավ, Կուր գետի վերին հոսանքում, գետափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Զեմո Օտրևի

Զեմո Օտրևի (վրաց.՝ ზემო ოტრევი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1055 մետր բարձրության վրա։ Շրջկենտրոն Գորիից հեռու է 28 կմ։


== Ծանոթագրություններ ==
Անապատային խածկտիկ

Անապատային խածկտիկ (լատ.՝ Rhodopechys githaginea), սերինոսների ընտանիքին պատկանող բնադրող-չվող թռչուն, որը գրանցված է Հայաստանի Հանրապետության Կարմիր գրքում։


== Արտաքին կառուցվածք ==
Մարմնի երկարությունը 12,5 սմ է, թևերի բացվածքը՝ 25-28 սմ, կենդանի զանգվածը՝ 20 գ։ Արուի կտուցը հաստ է, վարդագույն, գլուխը՝ մոխրագույն։ Էգի փետրածածկը մոխրագույն է, գլուխը, գոտկատեղը և պոչի հիմքը՝ վարդագույն երանգով։ Երիտասարդը դեղնամոխրագույն է՝ առանց վարդագույն երանգի։


== Տարածվածություն ==
Հարմարված է կիսաանապատային, ժայռաելուստներով անջրդի աղբյուրների հարևանությամբ, նոսր բուսականությամբ տարածքներին և ձեռք է բերել միջավայրի գույներին զարմանալի նմանություն, որի շնորհիվ անտեսանելի է գիշատիչների համար։ Առավոտյան և երեկոյան անապատային խածկտիկներն աղբյուրներ են այցելում զույգերով կամ սակավաթիվ խմբերով։
Տարածված է Հյուսիսային Աֆրիկայում, Փոքր Ասիայում, Իսրայելից և Առաջավոր Ասիայից մինչև Պակիստան, Հյուսիսարևմտյան Հնդկաստան, Կենտրոնական Ասիա և Մոնղոլիա։
Հայտնաբերված է Արարատի մարզի Վեդի քաղաքի շրջակայքի բնադրավայրում։ Առանձին առանձնյակներ նկատվել են Արարատի մարզի այլ մասերում և Կոտայքի մարզում։


== Սննդառություն ==
Սնվում է սերմերով, հատապտուղներով, անողնաշարավորներով։


== Բնադրում ==
Բնադրում է ժայռաճեղքերում կամ գետնին։ Խոտաբույսերից և ցողուններից պատրաստված բույնը գավաթաձև է։ Դնում է 10 մմ տրամագծով, բաց երկնագույն՝ կարմիր-դարչնագույն պտերով 4-6 ձու։ Աղբյուրներ այցելելիս անապատային խածկտիկները խառը երամներ են կազմում կարճամատ ճնճղուկի և մոնղոլական խածկտիկի հետ։


== Պահպանություն ==
Հայաստանում խիստ սահմանափակ արեալով, հազվագյուտ և օջախային բնադրմամբ խիստ սակավաթիվ տեսակ է, որը քիչ մտահոգող կարգավիճակով ընդգրկված է ԲՊՄՄ Կարմիր ցուցակում։
Սպառնացող վտանգներից է փոքր թվաքանակը և տնտեսական գործունեության արդյունքում ապրելավայրերի փոփոխումը։
Պահպանության միջոցառումներ չեն իրականացվում։


== Ծանոթագրություններ ==
All (երգ, Պատրիսիա Բրեդին)

«All» (Ամբողջ), երգ, որի կատարմամբ Պատրիսիա Բրեդինը ներկայացրել է Մեծ Բրիտանիան Եվրատեսիլ 1957 երգի մրցույթում։ Երգի հեղինակներն են Ռեյնել Վրեֆորդը և Ալան Ստրանքսը։ Երգը մրցույթի եզրափակչում զբաղեցրել է 7-րդ հորիզոնականը 6 միավորով։ Դա բրիտանացիների առաջնելույթն էր Եվրատեսիլում։ Հաջորդ տարի՝ 1958 թվականին երգի միջազգային այդ մրցույթում Միացյալ Թագավորությունը ներկայացրել են Փեռլ Քարն ու Թեդի Ջոնսոնը՝ հանդես գալով «Sing, Little Birdie» երգի կատարմամբ։


== Ծանոթագրություններ ==


== Արտաքին հղումներ ==
Diggiloo Thrush
Տոուկո Աալտո

Տոուկո Աալտո Յուհանի (ֆիններեն՝ Touko Juhani Aalto, ապրիլի 1, 1984(1984-04-01), Սավոնլինա, Հարավային Սավո, Արևելյան Ֆինլանդիայի տարածշրջանային պետական վարչական գործակալություն, Eastern Finland Province, Ֆինլանդիա), ֆինլանդացի քաղաքագետ, խորհրդարանի անդամ «Կանաչ միություն» կուսակցության կողմից (2015 թվականից), այդ կուսակցության նախագահը (2017-2018)։


== Կենսագրություն ==
Ծնվել է Սավոնլիննա քաղաքում 1984 թվականի ապրիլի 1-ին։ Ավելի ուշ տեղափոխվել է Յոենսուու քաղաք։
2008 թվականին Յուվյասկյուլյայի համալսարանում ստացել է սոցիալական գիտությունների բակալավրի աստիճան։


=== Կանաչների կուսակցության նախագահ ===
2017 թվականի հունիսի 17-ին ընտրվել է որպես «Կանաչների միություն» կուսակցության նոր նախագահ։ Նույն տարվա սեպտեմբերի 9-ին «Ylen Ykkösaamu» առավոտյան ծրագրին տված հարցազրույցում հայտարարել է, որ «True Finns» կուսակցության ղեկավար Ջուսի Հալլա-ահոյի դիրքորոշումը մարդու իրավունքների, ներգաղթի և տնտեսության հարցերի վերաբերյալ այնպիսին է, որ Կանաչների կուսակցությունը հավանաբար չի կարող լինել նրանց գործընկերը կառավարությունում։
2018 թվականի օգոստոսին, երբ Կանաչների շվեդական կուսակցության հրավերով իր կնոջ` Իրիս Ֆլինկիլի հետ Ստոկհոլմում էր, շվեդական կողմը նրան հրավիրեց ստոկհոլմյան «King Kong» գեյ-ակումբ, որտեղից քաղաքական գործչի լուսանկարները հայտնվեցին սոցիալական ցանցում։
2018 թվականի հոկտեմբերի 24-ին երկարատև դեպրեսիայի պատճառով Աալտոն վայր դրեց կուսակցության նախագահի լիազորությունները։


== Անձնական կյանք ==
2015-2017 թվականներին Աալտոն ամուսնացած է եղել Ջոհաննա Փիեթիլանենի հետ, սակայն ամուսնալուծվել են առանց երեխաներ ունենալու։


== Ծանոթագրություններ ==


== Արտաքին հղումներ ==
http://toukoaalto.fi Տոուկո Աալտո. պաշտոնական կայք
Նովոգրիգորովկա (գյուղ, Վրադիևկայի շրջան)

Անվան այլ կիրառումների համար տե՛ս՝ ՆովոգրիգորովկաՆովոգրիգորովկա (ուկրաիներեն՝ Новогригорівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1924 թվականին։
2001 թվականի տվյալներով Նովոգրիգորովկա գյուղում բնակվում էր 135 մարդ։ Բնակավայրը զբաղեցնում է 0,358 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուռնազյան փողոց (Երևան)

Բուռնազյան փողոց, փողոց Երևանի Էրեբունի վարչական շրջանում։


== Տվյալներ ==
Սկսվում է Գլինկայի փողոցից, ձգվում հարավարևմտյան ուղղությամբ և հասնում Ռոստովյան փողոց (Ջրվեժ գետի ձորակ)։ Գտնվում է Լիսինյան և Սուվորովի փողոցների միջև։
Խորհրդային տարիներին սկզբում կոչվել է Անդրֆեդերացիայի 3-րդ փողոց։ Այնուհետև, ի պատիվ Խորհրդային Միության հերոս Սերգեյ Բուռնազյանի, վերանվանվել է Բուռնազյան փողոց։


== Հատվող փողոցներ ==
Միչուրինի փողոց
Սասունցի Դավթի փողոց


== Պատկերասրահ ==


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Արևմտյան գրականություն

Արևմտյան գրականություն է համարվում Եվրոպական երկրների լեզուներով գրականությունը ներառյալ հնդեվրոպական ընտանիքի լեզուները, ինչպես նաև պատմական կամ աշխարհագրական այդ դասին առնչվող լեզուները՝ բասկերեն, հունգարերեն և այլն։ Արևմտյան գրականությունը արևմտյան քաղաքակրթության բաղկացուցիչ մասն է։
Արևմտյան գրականությունը ներառում է՝

Ամերիկյան գրականություն
Կատալոնյան գրականություն
Չեխական գրականություն
Դանիական գրականություն
Հոլանդական գրականություն
Անգլերեն գրականություն
Լեհերեն գրականություն
Ֆրանսերեն գրականություն
Հունարեն գրականություն
Հայերեն գրականություն
Գերմաներեն գրականություն
Իտալերեն գրականություն
Իսպաներենգրականություն
(3161) Բիդել

(3161) Բիդել (անգլ.՝ Beadell), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,571905 ա. մ., առավելագույնը մոտենում է 2,131 ա. մ. հեռավորության վրա և հեռանում 3,0128 ա. մ.։ Արեգակի շուրջ մեկ ամբողջական պտույտ է կատարում 1506,54 երկրային օրվա ընթացքում, իր ուղեծրով շարժվելով միջինում 0,238958 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3161) Բիդել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զավետնոե (գյուղ, Սովետսկիի շրջան)

Անվան այլ կիրառումների համար տե՛ս՝ ԶավետնոեԶավետնոե (ուկրաիներեն՝ Завітне, Ղրիմի թաթարերեն՝ Savurçı), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Սաուրչի։
2001 թվականի տվյալներով Զավետնոե գյուղում բնակվում էր 1 841 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիլ շրջան (Տեխաս)

Անվան այլ կիրառումների համար տե՛ս՝ Հիլ շրջան (այլ կիրառումներ)Հիլ շրջան (անգլ.՝ Hill County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.492 կմ² է, բնակչությունը՝ 32.321 մարդ (2000 թ. տվյալներով)։ Շրջկենտրոնն է Հիլսբորո բնակավայրը։ Կազմավորվել է 1853 թ.: Համաձայն ԱՄՆ բնակչության մարդահամարի բյուրոյի 2009 թվականին անցկացված մարդահամարի շրջանի բնակչությունը կազմել է 35.840 մարդ։


== Պատմություն ==
Հոպկինս շրջանը կազմավորվել է 1853 թվականին


== Աշխարհագրություն ==
Համաձայն ԱՄՆ բնակչության մարդահամարի բյուրոյի տվյալների Հոպկինս շրջանի մակերեսը կազմում է 2492 կմ²։


=== Հիմնական ուղիներ ===
 Ֆեդերալական ավտոուղի 35
 Ֆեդերալական ավտոուղի 35E
 Ֆեդերալական ավտոուղի 35W
 Խճուղի 77
 Ավտոուղի 22
 Ավտոուղի 81
 Ավտոուղի 171
 Ավտոուղի 174
 Ավտոուղի 31


=== Հարևան շրջաններ ===
Ջոնսոն (հյուսիս)
Էլլիս (հյուսիսարևելք)
Նավարրո (արևելք)
Լայմսթաուն (հարավարևելք)
Մակ-Լեննան (հարավ)
Բոսկե (արևմուտք)


== Ժողովրդագրություն ==
2000 թվականի բնակչության մարդահամարի տվյալներով շրջանում ապրել է 32.321 մարդ։ Նրանց թվում 25,0 % կազմել են մինչև 18 տարեկան երեխաներ, 65 տարեկանից բարձր մարդիկ կազմել են 16,9 %։ Բնակչության 50,3 % տոկոսը կազմել են կանայք։
Ազգային կազմը եղել է ասյպիսին՝ 90,8 % սպիտակամորթներ, 6,8 % աֆրոամերիկացիներ, 0,6 % հնդկացիներ, 0,3 % ասիացիներ, 19,2 % լատինոամերիկացիներ։ Բնակչության 1,4 %-ը կազմում են երկու և ավելի ռասաների ներկայացուցիչներ։
Մեկ շնչին միջինը բաժին է ընկնում 15514$ հասույթ։ 16,3 % ստանում է ապրուստի համար մինիմալ հասույթ։ Սեփականատերերի միջին հասույթը կազմում է 38020$:
Նաև չափահաս բնակչության 71,8 %-ը ստացել է միջնակարգ կրթություն, իսկ 12,5 %-ը ստացել է բարձրագույն կրթություն։
Ալեքսեևկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1875 թվականին։
2001 թվականի տվյալներով Ալեքսեևկա գյուղում բնակվում էր 38 մարդ։ Բնակավայրը զբաղեցնում է 0,95 կմ² տարածք։ Բնակչության խտությունը կազմում էր 40 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Ստեփանոս եկեղեցի (Կուքի)

Անվան այլ կիրառումների համար տե՛ս՝ Սուրբ Ստեփանոս եկեղեցի (այլ կիրառումներ)Սուրբ Ստեփանոս եկեղեցի, Հայ առաքելական եկեղեցու տաճար ներկայիս Ադրբեջանական Հանրապետության Շահբուզի շրջանի (պատմական Ճահուկ գավառի) Կուքի (այժմ՝ Կուքու) գյուղի հյուսիսարևմտյան կողմում։


== Ճարտարապետություն ==
Եկեղեցին կառուցվել է 12-13-րդ դարերում սրբատաշ և կիսամշակ քարից։ 17-րդ դարում վերանորոգվել է։ Մուտքը գտնվում է արևմտյան ճակատում։ Աբսիդը կիսաշրջանաձև է։ Կա ավանդատների մեկ զույգ։ Շրջակայքում կան 12-13-րդ դարերին բնորոշ մշակված քարեր և մի քանի հարթ տապանաքարեր։
Դեռ 1980-ականներին համալիրը արդեն քայքայված էր, եկեղեցուց տեսանելի էին միայն արևելյան ճակատի հիմնաշարերը։


== Տես նաև ==
Շահբուզի շրջան
Ճահուկ (Սյունիքի գավառ)
Կուքի


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Կառլհայնց Շտոքհաուզեն

Կառլհայնց Շտոքհաուզեն (գերմաներեն՝ Karlheinz Stockhausen, օգոստոսի 22, 1928(1928-08-22)[…], Mödrath castle, Mödrath, Kerpen, Rhein-Erft District, Քյոլնի վարչական շրջան, Հռենոսի պրովինցիա, Պրուսիայի ազատ պետություն, Վայմարյան Հանրապետություն - դեկտեմբերի 5, 2007(2007-12-05)[…], Kürten, Rhein-Berg District, Քյոլնի վարչական շրջան, Հյուսիսային Հռենոս-Վեստֆալիա, Գերմանիա), գերմանացի կոմպոզիտոր։


== Կենսագրություն ==
Կառլհայնց Շտոքհաուզենը ծնվել է 1928 թվականի օգոստոսի 22-ին գերմանական Մոյդռաթ քաղաքում և մահացել 2007 թվականի դեկտեմբերի 5-ին գերմանական Քյուռթեն քաղաքում։ Նրա հիմնական երաժշտական ուղղությունը էլեկտրոակուստիկ երաժշտությունն է։


== Մանկությունը ==
Շտոքհաուզենը ծնվել է Մոյդռախ քաղաքի ամրոցում (առ այսօր այդ շինությունը գոյություն ունի)։ Նա մանուկ հասակից հետաքրքրվել է երաժշտությունով։ Նրա մայրը նվագել է դաշնամուր և երգել է։ Մայրը երեք անհաջող հղիություններից հետո ունեցել է մեծ նյարդային ցնցումներ և տեղափոխվել է հոգեբուժարան։ Այս դեպքերից հետո Շտոքհաուզենի հայրը ամուսնանում է երկրորդ անգամ։ Իր խորթ մոր հետ կոմպոզիտորը ունեցել է բավական լարված հարաբերություններ։ 
Յոթ տարեկանից նա բնակվել է Ալթնեբերգ քաղաքում և սովորում է դաշնամուր և երգեհոն նվագել։ 
Երկրորդ համաշխարհային պատերազմի տարիներին նրա մայրը մահանում է հոգեբուժարանում։ Նրանց հայտնում են, որ մահվան պատճառը եղել է արյան քաղցկեղը, բայց տարիներ անց պարզվում է, որ կոմպոզիտորի մայրը զոհվել է նացիստական հարվածների պատճառով։ Տարիներ հետո կոմպոզիտորը այս հարցը բարձրացրել է դատարանում։
1942 թվականից, շարունակելով ուսումը, նա նաև սկսում է ջութակ նվագել։ 1945 թվականին նա վերջին անգամ տեսնում է իր հորը (նա մահանում է պատերազմի ժամանակ)։


== Երաժշտական կարիերայի սկիզբը ==
1951 թվականին Կառլհայնց Շտոքհաուզենը բացահայտում է ժամանակից կոմպոզիտորներին (հիմնականում Օլիվիե Մեսսիանին)։ Այնուհետև տեղափոխվում է Փարիզ, ծանոթանում Պիեռ Բուլեզի և Լուիջի Նոնոյի հետ։ Տարված լինելով ժամանակակից կոմպոզիտորական հիմունքներով, նա սկսում է ստեղծագործել սերիալիզմի կանոններով։ Հաճախում է տարբեր ստուդիաներ և խորապես ուսումնասիրում է ձայնի կառուցավածքը և տատանումները։
1953 թվականին առաջին անգամ գրում է էլեկտրոնային ստեղծագործություն։ Գերմանիայում այս ուղղությունը ստացել է «էլեկտրոնային երաժշտություն» անվանումը։ 
Այնուհետև գրում է մեծ ստեղծագործություններ և դրանք ղեկավարելով տարբեր նվագախմբերում՝ ձեռք բերում համաշխարհային ճանաչում։ 
Շտոքհաուզենը մեծ դեր է նաև խաղացել տարբեր գերմանական երաժշտական փոփ խմբերի ոճերի հարցում։ Նա ինքը ազդվել է այս երաժշտությունից և ազդել է այս երաժշտության վրա։


== Ստեղծագործությունը ==
Շտոքհաուզենը գրել է շուրջ 300 ստեղծագործություն։ Ըստ նրա իր բոլոր ստեղծագործությունները մտքով շատ կապված են իրար հետ և կազմում են մեկ ընդհանուր ստեղծագործություն։ 
Նա գրել է հետաքրքիր կառուցվածք ունեցող գործեր, ինչպիսիք են օրինակ «ուղղաթիռային» լարային կվարտետը, որը ձայնագրվել է ուղղաթիռի մեջ։
Այլ ստեղծագործություններից են՝

Պունկտ
Խաղ
Քառակուսի
Միքստ
Խմբեր (գրված 3 տարբեր նվագախմբերի համար)և այլն։


== Ծանոթագրություններ ==
Կոլոնատ

Կոլոնատ (լատ.՝ colonus- հողագործ), Հին Հռոմում խոշոր հողատերի և անմիջական արտադրողի՝ կոլոնի միջև ձևավորվող արտադրական հարաբերությունների հատուկ ձև։
Սեփականատերը հողը բաժանում էր մասերի (պարցելների) և վարձով տալիս ազատ կամ իրենից կախում ունեցող կոլոններին։ Կոլոնն ուներ սեփական տնտեսություն վարելու ինքնուրույնություն, ուստի և շահագրգռված էր բարձրացնելու աշխատանքի արտադրողականությունը։ Սկզբում (մ.թ.ա. II դար - մ.թ. I դար) նա իրավաբանորեն ազատ և տնտեսապես անկախ էր. իրավունք ուներ վարձակալած հողամասում օգտագործել նաև ստրուկի աշխատանքը։ II դարից սկսած՝ ցածր արտադրողականության հետևանքով սահմանափակվեց ստրուկների աշխատանքի օգտագործումը, և մանր ու միջին ստրկատերերը քայքայվեցին, մանր ստրկատեր կոլոնը, կորցնելով ինքնուրույնությունը (ամուսնության, ժառանգման, տեղաշարժման իրավունք) և ազատությունը, վերածվեց անմիջական արտադրողի, իսկ հողատերը՝ պատրոն-հովանավորի։ Կալվածքին ամրացված կոլոնը պարտավորվում էր որպես վարձատրություն հողատիրոջը բերքից մաս հանել (1/4-1/3-ի չափով) և մասնակցել վարին, ցանքին, բերքահավաքին։ Սոցիալական և իրավական դրությամբ ստրուկներին ազատներից բաժանող այս խումբը միջնադարյան ճորտ գյուղացու նախորդն էր։
Ձորագյուղի պատմության և մշակույթի անշարժ հուշարձանների ցանկ (Լոռու մարզ)

Անվան այլ կիրառումների համար տե՛ս՝ Ձորագյուղի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Լոռու մարզի Ձորագյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 12 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(3531) Քրուիկշանկ

(3531) Քրուիկշանկ (անգլ.՝ Cruikshank), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,622365 ա. մ., առավելագույնը մոտենում է 2,2349 ա. մ. հեռավորության վրա և հեռանում 3,0098 ա. մ.։ Արեգակի շուրջ մեկ ամբողջական պտույտ է կատարում 1551,09 երկրային օրվա ընթացքում, իր ուղեծրով շարժվելով միջինում 0,232094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3531) Քրուիկշանկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դավիթ Չիրաճյան

Դավիթ Չիրաճյան (մարտի 21, 1839(1839-03-21), Ստամբուլ, Օսմանյան կայսրություն - 1907, Ստամբուլ, Օսմանյան կայսրություն), հայկական ծագումով նկարիչ։


== Կենսագրություն ==
Դավիթ Չիրաճյանը ծնվել է Ստամբուլում։ Սովորել է տեղի հայկական կաթոլիկ դպրոցում։ Նկարել սովորել է այցելելով տարբեր ստուդիաներ, ինչպես նաև Եգիպտոս և Եվրոպա կատարած այցելությունների ժամանակ, սակայն արվեստի գծով ակադեմիական կրթություն չի ստացել։ Նրա նկարչական գործունեության վրա մեծ ազդեցություն է ունեցել Մկրտիչ Ճիվանյանը։ Չիրաճյանը դասավանդել է Ստամբուլի գերագույն քաղաքացիական ծառայության դպրոցում։ Պարգևատրվել է մեդալով։
Չիրաճյանի վերջին ստեղծագործությունները թվագրվում են 19-րդ դարի վերջին։ 1890-ական թվականների ստեղծագործություններում պատկերված են ստամբուլյան տեսարաններ՝ Ստամբուլի Լյանդրովյան աշտարակը, Ռումելիհիսարը, Քյուչուկսու պալատը, Բոսֆորի պատկերը Անատոլիայից, Սարայբուրնուն, Տոպկապի պալատը, ինչպես նաև թեմաներ ստամբուլահայ նկարիչներ Կարապետ Յազմաճյանի և Մկրտիչ Ճիվանյանի ստեղծագործություններից։
Ի տարբերություն իր ժամանակակիցների՝ Չիրաճյանի կտավները գունեղ են և լուսավոր, որոնցում գերիշխում է բաց կապույտը։ Որպես ստեղծագործությունների հիմք՝ Չիրաճյանը օգտագործել է լուսանկարներ։


== Ծանոթագրություններ ==
Կոնիշևսկի շրջան (Կուրսկի մարզ)

Կոնիշևսկի շրջան (ռուս.՝ Конышёвский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Կոնիշևկա։


== Աշխարհագրություն ==
Շրջանի տարածքի մակերեսը կազմում է 1135 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11637 մարդ։ Բնակչության խտությունը կազմում էր 10,25 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վաղաժամ մարդը

Վաղաժամ մարդը (ռուս.՝ «Преждевременный человек»), խորհրդային գեղարվեստական ֆիլմ, որը նկարահանել է ռեժիսոր Աբրամ Ռոոմը 1971 թվականին «Մոսֆիլմ» կինոստուդիայում։ Մաքսիմ Գորկու «Յակով Բոգոմոլովը» (մոտ 1916 թվական) անավարտ պիեսի էկրանավորումն է։ Ֆիլմի պրեմիերան տեղի է ունեցել 1972 թվականին։ Այն դարձել է Ա. Մ. Ռոոմի վերջին աշխատանքը։ Ֆիլմն ավարտում է եռերգությունը, որի առաջին ֆիլմը «Նռնաքարե ապարանջանն» (1964) ըստ Ա. Կուպրինի, երկրորդը՝ «Ուշացած ծաղիկները» (1969) ըստ Անտոն Չեխովի։


== Սյուժե ==
«Յակով Բոգոմոլովը» գրելու գաղափարը Գորկու մոտ ծագել է 1916 թվականին, երբ նա հյուրընկալվել էր Ֆ. Շալյապինի մոտ Ֆորոսում, իսկ մեկ տարի անց Կոկտեբելում մտահղացումը մարմնավորել է պիեսում։ 
Ինժեներ-գեոդեզիստ Յակով Բոգոմոլովը (Իգոր Կվաշա) աշխատանքով տարված մարդ է։ Նա ապրում է իր կյանքի դժվարին մի ժամանակահատված, աստիճանաբար կորցնում է ամեն թանկը, որ նա ունի։ Վերջերս նա ավարտել է Ռյազանի նահանգում ինչ-որ տեղ գտնվող ճահիճը, և այժմ իր կնոջ հետ Ղրիմում հյուրընկալվում է Նիկոն Բուկեևի (Ալեքսանդր Կալյագին) տանը։ Բոգոմոլովին նա կանչել է ոռոգման համակարգի կառուցման համար ջուր գտնելու նպատակով։ Նա օրերով աշխատում է նախագծի վրա և կորչում է լեռներում, որտեղ կիզիչ արևի տակ ղեկավարում է կառույցի բանվորներին։ Մինչդեռ նրա երիտասարդ կինը՝ Օլգան (Անաստասիա Վերտինսկայա), տարված է զվարճանքներով ու զբոսանքով՝ շրջապատի տղամարդկանց հետ կոկետություն անելով։ Նա չի ժխտում, որ ցանկացած պահի կարող է սիրել ուրիշի, իսկ Նիկոնը, որը գաղտնի սիրահարված է իրեն, ծրագրեր է մշակում նրա սիրտը գրավելու համար։.
Ֆիլմի նկարահանումները տեղի են ունեցել Ղրիմում, Թեոդոսիայում և շրջակայքում.


== Դերերում ==
Իգոր Կվաշա – Յակով Բոգոմոլով, ինժեներ
Անաստասիա Վերտինսկայա – Օլգա Բորիսովնա, Բոգոմոլովի կինը
Ալեքսանդր Կալյագին – Նիկոն Բուկեև
Բորիս Իվանով – Ժան Օնկլ
Նինա Շացկայա – Նինա Արկադևնա
Վալենտին Սմիրնիտսկի – Բորիս Լադիգին
Իրինա Վառլեյ – Վերոչկա
Անատոլի Ադոսկին – Նաում
Տատյանա Լուկյանովա – Դունյաշա
Վալենտին Բրիլեև – էպիզոդ
Դմիտրի Մասանով – էպիզոդ


== Ծանոթագրություններ ==
Շիբոտնի աստղադիտարան

Շիբոտնի աստղադիտարան,  աստղադիտական կայան Նորվեգիայի Շիբոտն բնակավայրում։ Պատկանում Թրոմսյոյի համալսարանի ֆիզիկայի ֆակուլտետին։ Այն հանդիսանում է աշխարհի ամենահյուսիսային աստղադիտարանը, որը ընդգրկված է Փոքր մոլորակների կենտրոնի կազմում։ Տեղակայված է Բևեռային շրջանից վեր։ Աստղադիտարանի միջոցով հնարավոր է հետևել աստղային երկնքին միայն հոկտեմբերի 1-ից ապրիլի 1-ը։ Բայց նույնիսկ այդ ժամանակաշրջանում աստղադիտումներին երբեմն խոչընդոտում է Բևեռափայլը։ Տարեկան հավաքվում է լուսաչափական որակի 15-20 օր։ Աստղադիտարանի գլխավոր աստղադիտակը 0.5 մետրանոց Րիչի-Կրետեն է, որը հիմնականում կիրառվում է ուսումնական նպատակներով ու սարքավորման թեստավորման համար։ Տվյալ աստղադիտակի վրա կիրառվում են այնպիսի սարքեր, ինչպիսիք են լուսաանկյունային չափիչներ, CCD-ներ և լուսաչափիչներ։
Աստղադիտարանի աշխատանքային հիմնական ուղղություններն են

իրար փոխազդող երկվորյակ աստղերի (W UMa) ուսումնասիրությունը,
բռնկվող աստղերի ուսումնասիրությունը։Շիբոտնի աստղադիտարանում նաև տեղակայված է գեոմագնիսական աստղադիտարան, որը հետևում է Հյուսիսային Նորվեգիայում հայտնվող ավրալ գոտուն։


== Ծանոթագրություններ ==


== Արտաքին հղումներ ==
Աստղադիտարանի կայքը: Archived 2007-06-12 at the Wayback Machine. (նորվեգերեն)
1294

1294 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1294 թվականն է, 
XIII դարի 94-րդ տարին։


== Դեպքեր ==


== Ծնունդներ ==


== Մահեր ==
Ալթայերեն

Ալթայերեն  (մինչև 1948՝ օյրոտերեն), ալթայցիների հիմնական լեզուն, Ալթայի Հանրապետության պաշտոնական լեզուն։ Պատկանում է թյուրքական ընտանիքին։ Ունի կցական, համադրական կառուցածք, բնորոշվում է հնչյունների ներդաշնակությամբ։ Կիրիլիցայի հիման վրա առաջին անգամ 19-րդ դարի 40-ական թվականներին։ 1920-ականներին այբուբենը վերակազմվում է լատինական, իսկ 1938 թվականից՝ կրկին կիրիլիցայի հիման վրա։ Խոսողների թիվը՝ 55 720:


== Նկարագիր ==
Պատկանում է թյուրքական լեզուների արևելյան ճյուղի կիրգիզա–ղփչաղական խմբին։ Ունի վեց բարբառ, որոնք բաժանվում են երկու խմբի՝ հյուսիսային (տուբա, քումանդինի, չալկանյան) և հարավային (ալթայական, տելենգիտ, տելեատյան)։
Ժամանակակից Ալթայերեն գրական լեզուն ստեղծվել է Հոկտեմբերյան հեղափոխությունից հետո՝ բուն ալթայական (ալթայկիժի) բարբառի հիման վրա։
Գրության հիմքը 1928 -1938 թվականներին եղել է լատինական, հետագայում՝ ռուսական այբուբենը։


== Տես նաև ==
Ալթայական լեզուներ


== Ծանոթագրություններ ==
Օմարի լեռնանցք

Օմարի լեռնանցք, լեռնանցք Փոքր Կովկաս լեռնահամակարգում, Մռավի լեռնաշղթայի կենտրոնական մասում, Հայաստանի Վարդենիս քաղաքից մոտ 48 կմ հյուսիս-արևելք, Արցախի Քարվաճառ քաղաքից 30 կմ հյուսիս-արևելք։ Բարձրություն` 3261 մ։ Լեռնանցքի ստորոտում հայտնաբերվել են 2 խաչքարեր, մեկը՝ ընկած, մյուսը՝ կանգուն։ Վերջինիս վերին մասը կոտրված է։


== Տես նաև ==
Օմարի լեռնանցքի մարտական գործողություն


== Ծանոթագրություններ ==


== Արտաքին հղումներ ==
Օմարի լեռնանցք Արցախ ՅուԹյուբում